  Виталий Пронин 31-тӥ августэ Можгаын «Берекет» (азьвыл со Выль нимаськиз) праздник ортчоз. Со радъяськоз Городлэн нуналаз. Со сярысь ивортэ Эшъяськон юртлэн пресс-службаез.Шулдыръяськон радъяськоз «Удмурт Кенеш» ассоциацилэн ёрос ёзэтэзлэн ӵектэмезъя.13 часысен Эшъяськон возь вылын куиськонъя но мукет киужъёсъя мастер-классъёс кутскозы, «Батыр-шоу», пӧртэм вожвылъяськонъёс ортчозы, удмурт сям-йылолъёсы но калык шудонъёсы пыриськыны луоз. «Огазеяськонъёслэн ёзчиоссы «Яратоно городэ, мон тонэн данъяськисько!» концерт пуктозы.Городлэсь нуналзэ пусйыса, луоз на мукетыз но концерт - сое пуктозы элькунысь пӧртэм коллективъёс. Со сяна, чакламын ортчытыны велопробег, шахматъя вожвылъяськонъёс, брейн-ринг, Можгаысь но Сарапулысь командаос вискын футбол.Туспуктэмез: foto.mail.ru Теги: Выль Можга  